**Eli Nachamson Evans** (født 28. juli 1936 i Durham i Nord-Carolina i USA, død 26. juli 2022 på Manhattan i New York City) var en jødisk amerikansk forfatter fra North Carolina som skrev om jødisk kultur og historie i de amerikanske sørlige delstater.

Liv og virke
------------

### Bakgrunn

Evans-familien i Durham i North Carolina i 1965. Fra venstre til høyr: Mrs. Evans, Robert, Eli, og Emanuel J. Evans.
Evans var sønn av Emanuel J. Evans, en amerikansk forretningsmann som ble den første jødiske borgermester av Durham i Nord-Carolina, og hans hustru Sara Nachamson, datter av grossistene Eli og Jenny Nachamson, som eide *United Dollar Stores Company*.

### Utdannelse

Han tok en Bachelor of Arts i engelsk litteratur ved University of North Carolina i 1958,. Han tjenestegjorde i United States Navy i to år og var postert i Japan. Høsten 1958 fullførte han Navy Supply Corps School som en *ensign* og så tjeneste på USS «Saint Paul» (CA-73).

Etter tiden i marinen tok han juridisk doktorgrad ved Yale Law School i 1963.

### Karriere

Etter innsats som taleskriver i Det hvite hus for president Lyndon B. Johnson, var han assistent til Nord-Carolinas guvernør Terry Sanford, og deretter begynte han å arbeide for Carnegie Corporation i New York City.

I 1971, utgav han *The Provincials: A Personal History of the Jews of the South*, som tente en interesse for en kultur som mange utenfor regionen ikke visste eksisterte. Evans ble president for Charles H. Revson Foundation i 1977, utgav en biografi om Judah P. Benjamin i 1989, og deretter en antologi med personlige fortellinger i 1993. Han ble innvalgt i American Academy of Arts and Sciences i 2001.

I 1981 giftet han seg med Judith London fra Montgomery (Alabama), som han hadde møtt i New York, og de levde sammen til hennes død i 2008. Det fikk én sønn.

Evans døde på et sykehus på Manhattan av komplikasjoner med covid-19, to dager før sin 86-årsdag.

Verker
------

* *The Provincials: A Personal History of Jews in the South* (New York: Antheneum, 1973) —nye opplag i 1997 og 2005.
* *Judah P. Benjamin: The Jewish Confederate* (New York: The Free Press, 1988). ISBN 0-02-908880-1.
* *The Lonely Days Were Sundays: Reflections of a Jewish Southerner* (1993).
* Overview: The War Between Jewish Brothers in America, i *Jews and the Civil War: A Reader* (red. Jonathan D. Sarna & Adam Mendelsohn; NYU Press: 2010).

Referanser
----------

1. 1 2   finding-aids.lib.unc.edu[Hentet fra Wikidata]
2. 1 2 3 4 5 6 7 8 9  Risen, Clay (2. august 2022). «Eli N. Evans, Who Wrote About Jews in American South, Dies at 85». *The New York Times*.
3. 1 2 3  Langer, Emily (28. juli 2022). «Eli Evans, 'poet laureate' of the Jews of the South, dies at 85» – via WashingtonPost.com.
4. 1 2  «Eli N. Evans». *American Academy of Arts & Sciences*.
5. ↑  Richardson, Lynn. «The Bull City—A Short History of Durham, North Carolina» (PDF). Durham County Library. Arkivert fra originalen (PDF) 12. juni 2010. Besøkt 15. juli 2010.
6. ↑  Kuber, Gary (14. juli 2010). «322-328 West Main - United Department Store/Belk-Leggett». Endangered Durham. Besøkt 15. juli 2010.
7. ↑  "On Cruiser", *The Durham Sun*, Durham, North Carolina, volume LXX, number 212, November 3, 1958, page 1-B. (Abonnement påkrevet)
8. ↑  «Evans' Literary Success More Than Just A Story» (PDF). The Plume. 1998. s. 14.
9. ↑  «Member Directory». American Academy of Arts and Sciences.

Eksterne lenker
---------------

* «Collection Number: 05210 Collection Title: Eli N. Evans Papers, 1965-2008». University of North Carolina.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |